MTLS เตรียมวิ่งกระฉูด เก็งได้รับใบอนุญาตนาโนไฟแนนซ์จากรมว.คลังเร็วๆนี้
MTLS ณ เวลา 12.06 น.อยู่ที่ 18.40 บาท บวก 0.10 หรือ 0.55% มูลค่าการซื้อขาย 73.66 ล้านบาท โดยราคาหุ้นเปิดตลาดที่ 18.40 บาท ระหว่างวันมีการปรับตัวขึ้นไปแตะระดับสูงสุดที่ 18.60 บาท และแตะระดับต่ำสุดที่ 18.30 บาท
31 มี.ค. 2558

ผู้สื่อข่าวรายงานว่า ราคาหุ้นบริษัท เมืองไทย ลิสซิ่ง จำกัด (มหาชน) หรือ MTLS ณ เวลา 12.06 น.อยู่ที่ 18.40 บาท บวก 0.10 หรือ 0.55% มูลค่าการซื้อขาย 73.66 ล้านบาท โดยราคาหุ้นเปิดตลาดที่ 18.40 บาท ระหว่างวันมีการปรับตัวขึ้นไปแตะระดับสูงสุดที่ 18.60 บาท และแตะระดับต่ำสุดที่ 18.30 บาท

บล.เคที ซีมิโก้ ระบุในบทวิเคราะห์(31 มี.ค.)ว่า MTLS เป้าหมายพื้นฐาน 22.00 บาท แนะเก็งกำไร จากคาดมีโอกาสได้ใบอนุญาตนาโนไฟแนนซ์ ซึ่ง ตามข่าวรมว.คลัง จะพิจารณาในเร็วๆ นี้
อีกทั้งความสามารถในการทำกำไรเติบโตแข็งแกร่ง (เราคาด EPS CAGR โตเฉลี่ยปีละ 40% ในช่วงปี 58-60, เพิ่มขึ้น 54% ในปี 58, เพิ่มขึ้น 36% ในปี 59 และ เพิ่มขึ้น 31% ในปี 60) สนับสนุนจากความเชี่ยวชาญในธุรกิจมายาวนาน ขณะที่ คู่แข่งทางตรงในธุรกิจถือว่ามีไม่มากนักประมาณเพียง 4-5 ราย ให้แนวรับ 18.00/17.70 แนวต้าน 18.70/19.60